CELEX: 32016R1952
Language: et
Date: 2016-10-26
Title: Euroopa Parlamendi ja nõukogu määrus (EL) 2016/1952, 26. oktoober 2016, mis käsitleb Euroopa maagaasi- ja elektrihinnastatistikat ning millega tunnistatakse kehtetuks direktiiv 2008/92/EÜ (EMPs kohaldatav tekst)

17.11.2016   
            
            
               ET
            
            
               Euroopa Liidu Teataja
            
            
               L 311/1
            
         EUROOPA PARLAMENDI JA NÕUKOGU MÄÄRUS (EL) 2016/1952,
   26. oktoober 2016,
   mis käsitleb Euroopa maagaasi- ja elektrihinnastatistikat ning millega tunnistatakse kehtetuks direktiiv 2008/92/EÜ
   (EMPs kohaldatav tekst)
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 338 lõiget 1,
   võttes arvesse Euroopa Komisjoni ettepanekut,
   olles edastanud seadusandliku akti eelnõu liikmesriikide parlamentidele,
   toimides seadusandliku tavamenetluse kohaselt (1)
   
   ning arvestades järgmist:
   
               (1)
            
            
               Konkurentsivõime, jätkusuutlikkus ja energiajulgeolek on vastupidava energialiidu ja tulevikku suunatud kliimamuutuste poliitika üldeesmärgid.
            
         
               (2)
            
            
               Lõpptarbijatele määratud maagaasi- ja elektrihindade kohta on vaja kvaliteetset, võrreldavat, ajakohast, usaldusväärset ja ühtlustatud teavet, et töötada välja energialiidu poliitika ja jälgida liikmesriikide energiaturge.
            
         
               (3)
            
            
               Käesoleva määruse eesmärk on luua ühine raamistik Euroopa statistika arendamiseks, mis toetab energiapoliitikat tarbijate jaoks täielikult integreeritud energia siseturu saavutamisel. Turgude integreerimise parandamiseks on vaja elektrihindade ja -kulude ning avaliku sektori toetuste suuremat läbipaistvust. Käesolev määrus ei too kaasa hindade või kasutustasude struktuuri ühtlustamist liikmesriikides.
            
         
               (4)
            
            
               Seni on Euroopa Parlamendi ja nõukogu direktiiviga 2008/92/EÜ (2) sisse seadnud ühise raamistiku liidu tööstustarbijatele määratud maagaasi- ja elektrihindade kohta võrreldava statistika koostamisel, edastamisel ja levitamisel.
            
         
               (5)
            
            
               Andmeid kodumajapidamiste sektori lõpptarbijatele määratud maagaasi- ja elektrihindade kohta on seni kogutud vabatahtliku kokkuleppe alusel.
            
         
               (6)
            
            
               Energia siseturu aina suureneva keerukuse tõttu on üha raskem saada usaldusväärseid ja ajakohaseid andmeid maagaasi- ja elektrihindade kohta olukorras, kus puudub õiguslikult siduv kohustus selliseid andmeid esitada (eriti kodumajapidamiste sektori kohta).
            
         
               (7)
            
            
               Et tagada kvaliteetsete hinnaandmete edastamine kodumajapidamiste sektori ja mitte-kodumajapidamiste sektori kohta, peaks seadusandlik akt hõlmama mõlemat liiki andmete kogumist.
            
         
               (8)
            
            
               Enamikus liikmesriikides saab põhivõrgu andmeid energeetikasektori reguleerivatelt asutustelt. Kuid elektri jaotuskulude koostamises osaleb suurem hulk andmete koostajaid ja mõne liikmesriigi jaoks on selliste andmete esitamine keerulisem. Arvestades jaotuskulude tähtsust ja läbipaistvuse vajadust selles valdkonnas, tuleks andmete kogumisel maagaasi- ja elektrihindade kohta järgida Euroopa statistikasüsteemi raames väljakujunenud tavasid.
            
         
               (9)
            
            
               Tarbimisvahemike süsteem, mida komisjon (Eurostat) kasutab oma hinnaväljaannetes, peaks tagama turu läbipaistvuse ja mittekonfidentsiaalsete hinnaandmete ulatusliku levitamise ning võimaldama arvutada Euroopa koondandmeid.
            
         
               (10)
            
            
               Euroopa Parlamendi ja nõukogu määrus (EÜ) nr 223/2009 (3) on Euroopa statistika võrdlusraamistik. Nimetatud määruses on ette nähtud, et statistikat tuleb koguda kooskõlas erapooletuse, läbipaistvuse, usaldusväärsuse, objektiivsuse, ametialase sõltumatuse, kulutasuvuse ja statistilise konfidentsiaalsuse põhimõtetega.
            
         
               (11)
            
            
               Teabe esitamiseks maagaasi- ja elektrihindade kohta tuleks liikmesriikidel kasutada andmete koostamiseks kõige sobivamaid allikaid ja meetodeid.
            
         
               (12)
            
            
               Andmed lõpptarbijatele määratud maagaasi- ja elektrihindade kohta peaksid olema võrreldavad muude energiatoodete hindadega.
            
         
               (13)
            
            
               Teavet hinnaandmete kogumise ja andmete kvaliteedi kohta tuleks anda standardse aruandlusmenetluse osana.
            
         
               (14)
            
            
               Üksikasjalikud andmed tarbimisvahemike jagunemise ja nende vastavate turuosade kohta on maagaasi- ja elektrihinnastatistika oluline osa.
            
         
               (15)
            
            
               Hinnaanalüüsi saab teha vaid siis, kui liikmesriikide ametlik statistika maagaasi- ja elektrihindade eri komponentide ja alakomponentide kohta on kvaliteetne. Läbivaadatud metoodika lõpptarbijatele määratud maagaasi- ja elektrihindade eri komponentide ja alakomponentide üksikasjaliku jagunemise esitamiseks võimaldab analüüsida eri aspektide mõju lõpphindadele.
            
         
               (16)
            
            
               Komisjonile (Eurostat) esitatud andmed lõpptarbijatele määratud hindade ja müügitingimuste ning lõpptarbijate arvu jagunemise kohta tarbimise lõikes igas tarbimisvahemikus peaksid sisaldama kogu vajalikku teavet, mis võimaldab komisjonil teha otsuseid energiapoliitika seisukohast vajalike meetmete võtmiseks või ettepanekute tegemiseks.
            
         
               (17)
            
            
               Põhjalikud teadmised liikmesriikide maksude, lõivude ja tasude kohta on tähtsad hinnaläbipaistvuse tagamiseks. Andmete jaotamist võrgukulude, maksude, lõivude ja tasude lõikes peetakse oluliseks.
            
         
               (18)
            
            
               Liikmesriigid, kus maagaasi tarbimine on väike võrreldes kodumajapidamiste lõppenergiatarbimisega, tuleks vabastada kohustusest esitada andmeid kodutarbijatest lõpptarbijate maagaasihindade kohta.
            
         
               (19)
            
            
               Andmete usaldusväärsuse parandamiseks peaks komisjon (Eurostat) koos liikmesriikidega hindama ja vajaduse korral parandama andmete kogumise ja täpse töötlemise metoodikat, vastavalt statistika haldamise raamistikule. Seepärast tuleks korrapäraselt koostada kvaliteediaruandeid ning hinnata hinnaandmete kvaliteeti.
            
         
               (20)
            
            
               Liikmesriigi põhjendatud taotluse korral peaks komisjonil olema õigus lubada nimetatud liikmesriigile erandeid seoses selliste erikohustustega, mille puhul käesoleva määruse kohaldamine nimetatud liikmesriigi riikliku statistikasüsteemi suhtes nõuab suuremaid kohandusi või põhjustab andmete esitajatele tõenäoliselt märkimisväärset lisakoormust.
            
         
               (21)
            
            
               Et tagada ühetaolised tingimused käesoleva määruse rakendamiseks, tuleks komisjonile anda rakendamisvolitused seoses andmete edastamise vormi ja praktilise korraga, kvaliteedi tagamise tehniliste nõuetega standardsete kvaliteediaruannete sisu kohta ning erandite lubamisega. Neid volitusi tuleks kasutada kooskõlas Euroopa Parlamendi ja nõukogu määrusega (EL) nr 182/2011 (4).
            
         
               (22)
            
            
               Kuna käesoleva määruse eesmärki, nimelt ühtse õigusliku raamistiku loomist Euroopa maagaasi- ja elektrihinna statistika süstemaatiliseks koostamiseks, ei suuda liikmesriigid piisavalt saavutada, küll aga saab seda eesmärgi ulatuse ja toime tõttu paremini saavutada liidu tasandil, võib liit võtta meetmeid kooskõlas Euroopa Liidu lepingu artiklis 5 sätestatud subsidiaarsuse põhimõttega. Kõnealuses artiklis sätestatud proportsionaalsuse põhimõtte kohaselt ei lähe käesolev määrus nimetatud eesmärgi saavutamiseks vajalikust kaugemale.
            
         
               (23)
            
            
               Direktiiv 2008/92/EÜ tuleks seega kehtetuks tunnistada.
            
         
               (24)
            
            
               Euroopa statistikasüsteemi komiteega on konsulteeritud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Reguleerimisese
   Käesoleva määrusega luuakse ühine raamistik võrreldava Euroopa statistika arendamiseks, koostamiseks ja levitamiseks liidu kodutarbijatele ja mitte-kodutarbijatest lõpptarbijatele määratud maagaasi- ja elektrihindade kohta.
   Artikkel 2
   Mõisted
   Käesolevas määruses kasutatakse järgmisi mõisteid:
   
               1)
            
            
               mõistetel „oma tarbeks tootvad tootjad“, „energia lõpptarbimine“ ja „kodumajapidamine“ on sama tähendus, nagu on Euroopa Parlamendi ja nõukogu määruse (EÜ) nr 1099/2008 (5) A lisas esitatud mõistetel;
            
         
               2)
            
            
               mõistetel „edastamine“, „jaotamine“, „tarbija“, „lõpptarbija“, „kodutarbija“, „mitte-kodutarbija“ ja „tarnimine“ on sama tähendus, nagu on Euroopa Parlamendi ja nõukogu direktiivi 2009/72/EÜ (6) artiklis 2 esitatud mõistetel, kui neid kasutatakse seoses elektriga;
            
         
               3)
            
            
               mõistetel „edastamine“, „jaotamine“, „tarnimine“, „tarbija“, „kodutarbija“, „mitte-kodutarbija“ ja „lõpptarbija“ on sama tähendus nagu Euroopa Parlamendi ja nõukogu direktiivi 2009/73/EÜ (7) artiklis 2 esitatud mõistetel, kui neid kasutatakse seoses maagaasiga;
            
         
               4)
            
            
               „võrgukomponent“ tähendab edastamise ja jaotamise võrgukulusid, nagu need on sätestatud I lisa punktis 6 ja II lisa punktis 5.
            
         Artikkel 3
   Andmeallikad
   Liikmesriigid koguvad kooskõlas I ja II lisaga andmeid maagaasi- ja elektrihindade ning nende võrgukulude ning makse, lõivusid ja tasusid käsitlevate komponentide ja alakomponentide kohta ning tarbimismahtude kohta. Selleks kasutatakse ühte või mitut järgmistest allikatest, olles arvesse võtnud andmeesitajate koormuse vähendamise ja halduskorra lihtsustamise põhimõtet:
   
               a)
            
            
               statistilised vaatlused;
            
         
               b)
            
            
               haldusallikad;
            
         
               c)
            
            
               muud allikad, mis kasutavad statistilisi hindamismeetodeid.
            
         Artikkel 4
   Kaetus
   1.   Liikmesriigid tagavad, et andmete kogumine ja koostamine vastavalt I ja II lisale annab mõistetavaid ja võrreldavaid kvaliteetseid andmeid, mis esindavad nende vastavaid maagaasi- ja elektrihindu ning tarbimist.
   2.   Liikmesriik ei ole kohustatud edastama andmeid kodutarbijate maagaasihindade kohta, kui maagaasi tarbimine kodumajapidamiste sektoris jääb allapoole 1,5 % künnist kodumajapidamiste sektori kogu lõppenergiatarbimisest riigis.
   3.   Vähemalt iga kolme aasta tagant vaatab komisjon (Eurostat) üle, millistel liikmesriikidel ei ole kohustust lõike 2 kohaselt andmeid edastada.
   Artikkel 5
   Andmete edastamine
   1.   Liikmesriigid esitavad komisjonile (Eurostat) I ja II lisas sätestatud andmed.
   2.   Komisjon võtab vastu rakendusaktid, millega kehtestatakse andmete edastamise vorm ja praktiline kord, nagu see on ette nähtud I ja II lisas. Nimetatud rakendusaktid võetakse vastu kooskõlas artikli 10 lõikes 2 osutatud kontrollimenetlusega.
   3.   Liikmesriigid esitavad statistika komisjonile (Eurostat) kolme kuu jooksul pärast asjaomase vaatlusperioodi lõppu.
   Artikkel 6
   Vaatlusperiood ja edastussagedus
   1.   I ja II lisas nõutud andmete vaatlusperiood on kord aastas (jaanuarist detsembrini) või kaks korda aastas (jaanuarist juunini ja juulist detsembrini). Esimene vaatlusperiood algab aastal 2017.
   2.   Edastussagedus on järgmine:
   
               a)
            
            
               I lisa punkti 6 alapunktis a ja punktis 7 ja II lisa punkti 5 alapunkti a ja punktis 6 osutatud andmete puhul kord aastas (ajavahemiku jaanuar–detsember kohta);
            
         
               b)
            
            
               I lisa punkti 6 alapunktis b ja II lisa punkti 5 alapunktis b osutatud andmete puhul kaks korda aastas (ajavahemike jaanuar–juuni ja juuli–detsember kohta).
            
         Artikkel 7
   Kvaliteedi tagamine
   1.   Liikmesriigid tagavad käesoleva määruse kohaselt esitatud andmete kvaliteedi. Selleks kasutatakse määruse (EÜ) nr 223/2009 artikli 12 lõikes 1 sätestatud standardseid kvaliteedikriteeriume.
   2.   Igast metoodilisest või muust muudatusest, mis võib oluliselt mõjutada maagaasi- ja elektrihinnastatistikat, teatavad liikmesriigid komisjonile (Eurostat) viivitamata ja igal juhul ühe kuu jooksul pärast sellise muudatuse tegemist.
   3.   Iga kolme aasta tagant esitavad liikmesriigid komisjonile (Eurostat) standardse kvaliteediaruande andmete kohta kooskõlas määruse (EÜ) nr 223/2009 artikli 12 lõikes 1 sätestatud kvaliteedikriteeriumitega. Aruanne sisaldab teavet andmete ulatuse ja kogumise, kasutatud arvutuskriteeriumide, metoodika ja andmeallikate kohta ning kõigi nendes tehtud muudatuste kohta.
   4.   Komisjon (Eurostat) hindab esitatud andmete kvaliteeti ning kasutab seda hinnangut ja lõikes 3 osutatud kvaliteediaruannete analüüsi, et koostada ja avaldada käesoleva määrusega hõlmatud Euroopa statistika kvaliteedi aruanne.
   5.   Komisjon võtab vastu rakendusaktid, millega kehtestatakse kvaliteedi tagamise tehnilised nõuded seoses käesoleva artikli lõikes 3 osutatud kvaliteediaruannete sisuga. Nimetatud rakendusaktid võetakse vastu kooskõlas artikli 10 lõikes 2 osutatud kontrollimenetlusega.
   Artikkel 8
   Levitamine
   Komisjon (Eurostat) levitab maagaasi- ja elektrihinnastatistikat hiljemalt viie kuu jooksul pärast iga vaatlusperioodi lõppu.
   Artikkel 9
   Erandid
   1.   Komisjon võib lubada rakendusaktidega erandeid selliste erikohustuste osas, mille puhul käesoleva määruse kohaldamine liikmesriigi riikliku statistikasüsteemi suhtes nõuab suuremaid kohandusi või põhjustab andmeesitajatele tõenäoliselt märkimisväärset lisakoormust. Nimetatud rakendusaktid võetakse vastu kooskõlas artikli 10 lõikes 2 osutatud kontrollimenetlusega.
   2.   Lõike 1 kohaldamisel peab asjaomane liikmesriik hiljemalt 8. augustiks 2017 esitama komisjonile nõuetekohaselt põhjendatud taotluse.
   3.   Lõike 1 alusel lubatud erandid jäävad kehtima võimalikult lühikeseks ajaks, kuid mitte mingil juhul pikemaks ajaks kui kolm aastat.
   4.   Liikmesriik, kellele on lõike 1 kohaselt lubatud erand, kohaldab erandi kehtivusaja jooksul direktiivi 2008/92/EÜ asjaomaseid sätteid.
   Artikkel 10
   Komiteemenetlus
   1.   Komisjoni abistab määrusega (EÜ) nr 223/2009 asutatud Euroopa statistikasüsteemi komitee. Kõnealune komitee on komitee määruse (EL) nr 182/2011 tähenduses.
   2.   Kui on viidatud käesolevale lõikele, kohaldatakse määruse (EL) nr 182/2011 artiklit 5.
   Artikkel 11
   Direktiivi 2008/92/EÜ kehtetuks tunnistamine
   1.   Direktiiv 2008/92/EÜ tunnistatakse kehtetuks alates 1. märtsist 2017.
   2.   Olenemata käesoleva artikli lõikest 1, jätkatakse direktiivi 2008/92/EÜ kohaldamist käesoleva määruse artiklis 9 sätestatud tingimustel.
   3.   Viiteid kehtetuks tunnistatud direktiivile käsitatakse viidetena käesolevale määrusele.
   Artikkel 12
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Strasbourg, 26. oktoober 2016
      
         
            Euroopa Parlamendi nimel
         
         
            president
         
         M. SCHULZ
      
      
         
            Nõukogu nimel
         
         
            eesistuja
         
         I. LESAY
      
   
   
      (1)  Euroopa Parlamendi 13. septembri 2016. aasta seisukoht (Euroopa Liidu Teatajas seni avaldamata) ja nõukogu 13. oktoobri 2016. aasta otsus.
   
      (2)  Euroopa Parlamendi ja nõukogu 22. oktoobri 2008. aasta direktiiv 2008/92/EÜ ühenduse menetluse kohta tööstuslikele lõpptarbijatele määratud gaasi- ja elektrihindade läbipaistvuse parandamiseks (ELT L 298, 7.11.2008, lk 9).
   
      (3)  Euroopa Parlamendi ja nõukogu 11. märtsi 2009. aasta määrus (EÜ) nr 223/2009 Euroopa statistika kohta ning Euroopa Parlamendi ja nõukogu määruse (EÜ, Euratom) nr 1101/2008 (konfidentsiaalsete statistiliste andmete Euroopa Ühenduste Statistikaametile edastamise kohta), nõukogu määruse (EÜ) nr 322/97 (ühenduse statistika kohta) ja nõukogu otsuse 89/382/EMÜ, Euratom (millega luuakse Euroopa ühenduste statistikaprogrammi komitee) kehtetuks tunnistamise kohta (ELT L 87, 31.3.2009, lk 164).
   
      (4)  Euroopa Parlamendi ja nõukogu 16. veebruari 2011. aasta määrus (EL) nr 182/2011, millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendamisvolituste teostamise suhtes (ELT L 55, 28.2.2011, lk 13).
   
      (5)  Euroopa Parlamendi ja nõukogu 22. oktoobri 2008. aasta määrus (EÜ) nr 1099/2008 energiastatistika kohta (ELT L 304, 14.11.2008, lk 1).
   
      (6)  Euroopa Parlamendi ja nõukogu 13. juuli 2009. aasta direktiiv 2009/72/EÜ, mis käsitleb elektrienergia siseturu ühiseeskirju ning millega tunnistatakse kehtetuks direktiiv 2003/54/EÜ (ELT L 211, 14.8.2009, lk 55).
   
      (7)  Euroopa Parlamendi ja nõukogu 13. juuli 2009. aasta direktiiv 2009/73/EÜ maagaasi siseturu ühiseeskirjade kohta ning direktiivi 2003/55/EÜ kehtetuks tunnistamise kohta (ELT L 211, 14.8.2009, lk 94).
   
      I LISA
      
         MAAGAASIHINNAD
      
      Käesolevas lisas nähakse ette kodutarbijate ja mitte-kodutarbijatest lõpptarbijate maagaasihindade statistika kogumise ja koostamise metoodika.
      1.   Hinnad
      Hinnad, mida nõutakse kodutarbijatelt ja mitte-kodutarbijatest lõpptarbijatelt, kes ostavad torustike kaudu edastatavat maagaasi oma tarbeks.
      2.   Maagaas
      Maagaas hõlmab maagaasi ja muid gaaskütuseid, mida segatakse edastus- või jaotusvõrgus maagaasiga, näiteks biogaasi. Maagaasi hulka ei kuulu aga muud spetsiaalsete võrkude kaudu jaotatavad gaaskütused, mida maagaasiga ei segata (nt gaasitehasegaas, koksiahjugaas, kõrgahjugaas ja biogaas).
      3.   Aruandlusühikud
      Andmed hõlmavad kõiki maagaasi kodutarbijaid ja mitte-kodutarbijatest lõpptarbijaid, kuid välja jäetakse need tarbijad, kes kasutavad maagaasi ainult:
      
                  —
               
               
                  elektrienergia tootmiseks elektrijaamades või soojuse ja elektri koostootmise jaamades või
               
            
                  —
               
               
                  muul otstarbel kui energia saamiseks (nt keemiatööstuses kasutamiseks).
               
            4.   Mõõtühikud
      Kodutarbijate ja mitte-kodutarbijatest lõpptarbijate poolt makstavad riiklikud keskmised hinnad.
      Hinnad esitatakse riigi omavääringus gigadžauli (GJ) kohta. Kasutatud energiaühikut mõõdetakse brutokütteväärtuse (GCV) alusel.
      Hinnad kaalutakse kooskõlas gaasitarneettevõtjate turuosaga igas tarbimisvahemikus. Kui kaalutud keskmist hinda ei ole võimalik arvutada, võib hinnad esitada aritmeetilise keskmisena. Mõlemal juhul hõlmavad andmed riigi siseturu representatiivset osa.
      5.   Tarbimisvahemikud
      Hinnad põhinevad maagaasi aastatarbimise standardsete vahemike süsteemil.
      
                  a)
               
               
                  Kodutarbijate puhul kasutatakse järgmisi vahemikke:
                  
                              Tarbimisvahemik
                           
                           
                              Aastane maagaasi tarbimine (GJ)
                           
                        
                               
                           
                           
                              Miinimum
                           
                           
                              Maksimum
                           
                        
                              Vahemik D1
                           
                           
                               
                           
                           
                              < 20 
                           
                        
                              Vahemik D2
                           
                           
                              ≥ 20 
                           
                           
                              < 200 
                           
                        
                              Vahemik D3
                           
                           
                              ≥ 200 
                           
                           
                               
                           
                        
            
                  b)
               
               
                  Mitte-kodutarbijatest lõpptarbijate puhul kasutatakse järgmisi vahemikke:
                  
                              Tarbimisvahemik
                           
                           
                              Aastane maagaasi tarbimine (GJ)
                           
                        
                               
                           
                           
                              Miinimum
                           
                           
                              Maksimum
                           
                        
                              Vahemik I1
                           
                           
                               
                           
                           
                              < 1 000 
                           
                        
                              Vahemik I2
                           
                           
                              ≥ 1 000 
                           
                           
                              < 10 000 
                           
                        
                              Vahemik I3
                           
                           
                              ≥ 10 000 
                           
                           
                              < 100 000 
                           
                        
                              Vahemik I4
                           
                           
                              ≥ 100 000 
                           
                           
                              < 1 000 000 
                           
                        
                              Vahemik I5
                           
                           
                              ≥ 1 000 000 
                           
                           
                              < 4 000 000 
                           
                        
                              Vahemik I6
                           
                           
                              ≥ 4 000 000 
                           
                           
                               
                           
                        
            6.   Üksikasjalikkuse aste
      Hinnad sisaldavad kõiki tasumisele kuuluvaid makse: võrgukulud pluss tarbitud energia miinus mahahindlused või toetused, pluss muud kulud (nt arvestite rent, püsikulud jne). Hinnad ei sisalda liitumistasu.
      Edastatakse järgmised üksikasjalikud andmed.
      a)   Komponentide ja alakomponentide üksikasjalikkus
      Hinnad jaotatakse kolmeks peamiseks komponendiks ja eraldi alakomponentideks.
      Maagaasi lõplik tarbijahind tarbimisvahemikus on kolme peamise komponendi summa: energia- ja tarnekomponent, võrgukomponent (edastamine ja jaotamine) ning maksusid, lõivusid ja tasusid sisaldav komponent.
      
                  Komponent ja alakomponent
               
               
                  Kirjeldus
               
            
                  Energia ja tarnimine
               
               
                  See komponent sisaldab tarnija poolt maagaasi eest makstud hinda või maagaasi hinda maagaasi sisenemisel ülekandesüsteemi, sealhulgas järgmisi lõpptarbija kulusid, kui need on kohaldatavad: hoiustamiskulusid ja kulusid, mis on seotud maagaasi müügiga lõpptarbijatele.
               
            
                  Võrk
               
               
                  Võrguhind sisaldab järgmisi lõpptarbija kulusid: ülekande- ja jaotustariifid, ülekande- ja jaotuskaod, võrgukulud, müügijärgne teenindus, süsteemi teenindamise kulud ning arvestite rent ja mõõtmiskulud.
               
            
                  Alakomponent
               
               
                  Võrgukomponent jaguneb lõpptarbija ülekande- ja jaotusvõrgukulude alakomponentideks järgmiselt:
               
            
                  
                              1.
                           
                           
                              Ülekandekulude keskmine suhteline osa kodutarbijate jaoks ning ülekandekulude keskmine suhteline osa mitte-kodutarbijatest lõpptarbija jaoks, mida väljendatakse protsendina kogu võrgukuludest.
                           
                        
            
                  
                              2.
                           
                           
                              Jaotuskulude keskmine suhteline osa kodutarbijate jaoks ning jaotuskulude keskmine suhteline osa mitte-kodutarbijast lõpptarbijate jaoks, mida väljendatakse protsendina kogu võrgukuludest.
                           
                        
            
                  Maksud, lõivud ja tasud
               
               
                  See komponent on kõigi allpool esitatud alakomponentide (maksud, lõivud ja tasud) summa.
               
            
                  Alakomponent
               
               
                  Järgmised alakomponendid edastatakse eraldi iga punktis 5 määratletud tarbimisvahemiku kohta.
               
            
                  
                              1.
                           
                           
                              Käibemaks nii, nagu see on määratletud nõukogu direktiivis 2006/112/EÜ (1).
                           
                        
            
                  
                              2.
                           
                           
                              Maksud, lõivud ja tasud, mis on seotud taastuvate energiaallikate, energiatõhususe ning soojuse ja elektri koostootmine edendamisega.
                           
                        
            
                   
               
               
                  
                              3.
                           
                           
                              Maksud, lõivud ja tasud, mis on seotud strateegiliste varude, võimsustasude ja energiajulgeolekuga; maagaasijaotuse maksud; luhtunud kulud ja lõivud, mis on seotud energeetikavaldkonna reguleerivate asutuste või turuoperaatorite ja süsteemihaldurite rahastamisega.
                           
                        
            
                  
                              4.
                           
                           
                              Maksud, lõivud ja tasud, mis on seotud õhukvaliteedi ja teiste keskkonnaeesmärkidega; maksud CO2 ja muude kasvuhoonegaaside heite eest.
                           
                        
            
                  
                              5.
                           
                           
                              Kõik muud maksud, lõivud ja tasud, mis ei ole hõlmatud eespool esitatud nelja kategooriaga: kaugkütte toetamine; kohalikud või piirkondlikud maksud; hüvitised saartele; kontsessioonitasud, mis on seotud litsentside ja tasudega maa ja riigi- või eraomandi kasutamise eest torustike või teiste seadmete jaoks.
                           
                        
            b)   Jagunemine maksustamise lõikes
      Hinnad esitatakse kolmel tasandil:
      
                  Tasand
               
               
                  Kirjeldus
               
            
                  Hinnad ilma maksude, lõivude ja tasudeta
               
               
                  See hinnatasand sisaldab vaid energia- ja tarnekomponenti ja võrgukomponenti.
               
            
                  Hinnad ilma käibemaksu ja muude tagastatavate maksudeta
               
               
                  See hinnatasand sisaldab energia- ja tarnekomponenti, võrgukomponenti ning maksusid, lõivusid ja tasusid, mida käsitletakse mitte-kodutarbijatest lõpptarbijatele tagastamatutena. Kodutarbijate puhul hõlmab see hinnatasand energia- ja võrgukomponente ning maksusid, lõivusid ja tasusid, välja arvatud käibemaks.
               
            
                  Hinnad koos kõikide maksudega
               
               
                  See hinnatasand sisaldab energia- ja tarnekomponenti, võrgukomponenti ning kõiki tagastatavaid ja tagastamatuid maksusid, lõivusid ja tasusid, sealhulgas käibemaksu.
               
            7.   Tarbimismahud
      Liikmesriigid esitavad teabe maagaasi suhtelise osa kohta igas tarbimisvahemikus, lähtudes kogumahust, millele hinnad viitavad.
      Aastased tarbimismahud edastatakse kord aastas iga tarbimisvahemiku kohta koos hinnaandmetega teise poolaasta kohta.
      Andmed ei tohi olla vanemad kui kaks aastat.
      
         (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, 11.12.2006, lk 1).
   
   
      II LISA
      
         ELEKTRIHINNAD
      
      Käesolevas lisas nähakse ette kodutarbijate ja mitte-kodutarbijatest lõpptarbijate elektrihindade statistika kogumise ja koostamise metoodika.
      1.   Hinnad
      Hinnad, mida nõutakse kodutarbijatelt ja mitte-kodutarbijatest lõpptarbijatelt, kes ostavad elektrit oma tarbeks.
      2.   Aruandlusühikud
      Andmed hõlmavad kõiki elektri kodutarbijaid ja mitte-kodutarbijatest lõpptarbijaid, kuid aruandluskohustusest on vabastatud elektrit oma tarbeks tootvad ja seda seejärel tarbivad tootjad.
      3.   Mõõtühikud
      Kodutarbijate ja mitte-kodutarbijatest lõpptarbijate poolt makstavad riiklikud keskmised hinnad.
      Hinnad esitatakse riigi omavääringus kilovatt-tunni (kWh) kohta.
      Hinnad kaalutakse kooskõlas elektrivarustusettevõtjate turuosaga igas tarbimisvahemikus. Kui kaalutud keskmist hinda ei ole võimalik arvutada, võib hinnad esitada aritmeetilise keskmisena. Mõlemal juhul hõlmavad andmed riigi siseturu representatiivset osa.
      4.   Tarbimisvahemikud
      Hinnad põhinevad elektri aastatarbimise standardsete vahemike süsteemil.
      
                  a)
               
               
                  Kodutarbijate puhul kasutatakse järgmisi vahemikke:
                  
                              Tarbimisvahemik
                           
                           
                              Aastane elektritarbimine (kWh)
                           
                        
                              Miinimum
                           
                           
                              Maksimum
                           
                        
                              Vahemik DA
                           
                           
                               
                           
                           
                              < 1 000 
                           
                        
                              Vahemik DB
                           
                           
                              ≥ 1 000 
                           
                           
                              < 2 500 
                           
                        
                              Vahemik DC
                           
                           
                              ≥ 2 500 
                           
                           
                              < 5 000 
                           
                        
                              Vahemik DD
                           
                           
                              ≥ 5 000 
                           
                           
                              < 15 000 
                           
                        
                              Vahemik DE
                           
                           
                              ≥ 15 000 
                           
                           
                               
                           
                        
            
                  b)
               
               
                  Mitte-kodutarbijatest lõpptarbijate puhul kasutatakse järgmisi vahemikke:
                  
                              Tarbimisvahemik
                           
                           
                              Aastane elektritarbimine (MWh)
                           
                        
                              Miinimum
                           
                           
                              Maksimum
                           
                        
                              Vahemik IA
                           
                           
                               
                           
                           
                              < 20 
                           
                        
                              Vahemik IB
                           
                           
                              ≥ 20 
                           
                           
                              < 500 
                           
                        
                              Vahemik IC
                           
                           
                              ≥ 500 
                           
                           
                              < 2 000 
                           
                        
                              Vahemik ID
                           
                           
                              ≥ 2 000 
                           
                           
                              < 20 000 
                           
                        
                              Vahemik IE
                           
                           
                              ≥ 20 000 
                           
                           
                              < 70 000 
                           
                        
                              Vahemik IF
                           
                           
                              ≥ 70 000 
                           
                           
                              < 150 000 
                           
                        
                              Vahemik IG
                           
                           
                              ≥ 150 000 
                           
                           
                               
                           
                        
            5.   Üksikasjalikkuse aste
      Hinnad sisaldavad kõiki tasumisele kuuluvaid makse: võrgukulud pluss tarbitud energia miinus mahahindlused või toetused, lisaks mis tahes muud kulud (nt arvestite rent, püsikulud jne). Hinnad ei sisalda liitumistasu.
      Edastatakse järgmised üksikasjalikud andmed.
      a)   Komponentide ja alakomponentide puhul nõutav üksikasjalikkus
      Hinnad jaotatakse kolmeks peamiseks komponendiks ja eraldi alakomponentideks.
      Elektri lõplik tarbijahind tarbimisvahemikus on kolme peamise komponendi summa: energia- ja tarnekomponent, võrgukomponent (edastamine ja jaotamine) ning maksusid, lõivusid ja tasusid sisaldav komponent.
      
                  Komponent ja
                  alakomponent
               
               
                  Kirjeldus
               
            
                  Energia ja tarnimine
               
               
                  See komponent sisaldab järgmisi lõpptarbija kulusid: energia tootmine, koondamine, tasakaalustamine, tarnitud energia maksumus, klienditeenindus, müügijärgne juhtimine ja muud tarnekulud.
               
            
                  Võrk
               
               
                  Võrguhind sisaldab järgmisi lõpptarbija kulusid: ülekande- ja jaotustariifid, ülekande- ja jaotuskaod, võrgukulud, müügijärgne teenindus, süsteemi teenindamise kulud ning arvestite rent ja mõõtmiskulud.
               
            
                  Alakomponent
               
               
                  Võrgukomponent jaguneb lõpptarbija ülekande- ja jaotusvõrgukulude alakomponentideks järgmiselt:
               
            
                   
               
               
                  
                              1.
                           
                           
                              Ülekandekulude keskmine suhteline osa kodutarbijate jaoks ning ülekandekulude keskmine suhteline osa mitte-kodutarbijatest lõppkasutajate jaoks, mida väljendatakse protsendina kogu võrgukuludest.
                           
                        
            
                  
                              2.
                           
                           
                              Jaotuskulude keskmine suhteline osa kodutarbijate jaoks ning jaotuskulude keskmine suhteline osa mitte-kodutarbijatest lõppkasutajate jaoks, mida väljendatakse protsendina kogu võrgukuludest.
                           
                        
            
                  Maksud, lõivud ja tasud
               
               
                  See komponent on kõigi allpool esitatud alakomponentide (maksud, lõivud ja tasud) summa.
               
            
                  Alakomponent
               
               
                  Järgmised alakomponendid edastatakse eraldi iga punktis 4 määratletud tarbimisvahemiku kohta.
               
            
                   
               
               
                  
                              1.
                           
                           
                              Käibemaks nii, nagu see on määratletud direktiivis 2006/112/EÜ.
                           
                        
            
                  
                              2.
                           
                           
                              Maksud, lõivud ja tasud, mis on seotud taastuvate energiaallikate, energiatõhususe ning soojuse ja elektri koostootmine edendamisega.
                           
                        
            
                  
                              3.
                           
                           
                              Maksud, lõivud ja tasud, mis on seotud võimsustasude, energiajulgeoleku ja tootmise piisavusega; söetööstuse ümberkorraldamise maksud; elektrijaotuse maksud; luhtunud kulud ja lõivud, mis on seotud energeetikavaldkonna reguleerivate asutuste või turuoperaatorite ja süsteemihaldurite rahastamisega.
                           
                        
            
                  
                              4.
                           
                           
                              Maksud, lõivud ja tasud, mis on seotud õhukvaliteedi ja teiste keskkonnaeesmärkidega; maksud CO2 ja muude kasvuhoonegaaside heite eest.
                           
                        
            
                  
                              5.
                           
                           
                              Maksud, lõivud ja tasud, mis on seotud tuumasektoriga, sealhulgas tuumajaamade tegevuse lõpetamise kulud, tuumarajatiste inspekteerimine ja tuumarajatiste tasud.
                           
                        
            
                  
                              6.
                           
                           
                              Kõik muud maksud, lõivud ja tasud, mis ei ole hõlmatud eespool esitatud viie kategooriaga: kaugkütte toetamine; kohalikud või piirkondlikud maksud; hüvitised saartele; kontsessioonitasud, mis on seotud litsentside ja tasudega maa ja riigi- või eraomandi kasutamise eest torustike või teiste seadmete jaoks.
                           
                        
            b)   Jagunemine maksustamise lõikes
      Hind esitatakse kolmel tasandil:
      
                  Tasand
               
               
                  Kirjeldus
               
            
                  Hinnad ilma maksude, lõivude ja tasudeta
               
               
                  See hinnatasand sisaldab vaid energia- ja tarnekomponenti ja võrgukomponenti.
               
            
                  Hinnad ilma käibemaksu ja muude tagastatavate maksudeta
               
               
                  See hinnatasand sisaldab energia- ja tarnekomponenti, võrgukomponenti ning maksusid, lõivusid ja tasusid, mida käsitletakse mitte-kodutarbijatest lõpptarbijatele tagastamatutena. Kodutarbijate puhul hõlmab see hinnatasand energia- ja võrgukomponente ning maksusid, lõivusid ja tasusid, välja arvatud käibemaks.
               
            
                  Hinnad koos kõikide maksudega
               
               
                  See hinnatasand sisaldab energia- ja tarnekomponenti, võrgukomponenti ning kõiki tagastatavaid ja tagastamatuid maksusid, lõivusid ja tasusid, sealhulgas käibemaksu.
               
            6.   Tarbimismahud
      Liikmesriigid edastavad teabe elektri suhtelise osa kohta igas tarbimisvahemikus, lähtudes kogumahust, millele hinnad viitavad.
      Aastased tarbimismahud edastatakse kord aastas iga tarbimisvahemiku kohta koos hinnaandmetega teise poolaasta kohta.
      Andmed ei tohi olla vanemad kui kaks aastat.